Referat af bestyrelsesmøde den 12. marts 2025 på Dusager


Dagsorden:

1. Godkendelse af referat fra den 12. februar
2. Opfølgning af sagslisten
3. Økonomi
4. Generalforsamling 2025
5. Seniorfest 2026
6. TR-forum den 15. – 16. maj
7. Landsklubben
8. Arbejdssituationen/SU-stof ved TDC
9. Faglige sager og forhandlinger
10. Deltagernes runde
11. Eventuelt


På mødet deltog de tre suppleanter Carl Overgaard, Gitte Bartholin og Rasmus K. Paaskesen


AD1: Godkendelse af referat fra den 12. februar


Der var ingen kommentarer til referatet.


AD2: Opfølgning af sagslisten


Se sagslisten bagerst i referatet.


AD3: Økonomi


[bookmark: _Hlk193956295]Claus Stavad gennemgik den udsendte regnskabsstatus for afdelingens regnskab, gældende frem til 28. februar 2025. I forhold til budget er status følgende:
Indtægter kr. 367.583,16 hvilket er kr. 4.083,18 mere end budget.
Udgifter kr. 441.523,33 hvilket er kr. 150.143,34 mindre end budget.


Claus Stavad gennemgik den færdige årsrapport for 2024, der viser følgende: 
Indtægter kr. 2.470.870,00.
Udgifter kr. 4.948.063,00.
Resultat før finansielle poster kr. -2.447.193,00
Finansielle poster kr. 1.702.850,00
Resultat før skat kr. -774.343,00
Foreningsskat kr. 0,00
Årets resultat kr. -774.343,00


Bestyrelsen godkendte referatet.


AD4: Generalforsamling 2025


Stort set alt materiale er ved at være klar og lægges løbende på afdelingens hjemmesiden.

Beretningen er blevet redigeret via AI.
Der skal åbnes en licens til et AI-program fra Forbundet.

Reminder om tilmelding + forslag og valg udsendes i næste uge.

PT er der tilmeldt 30 deltagere.


AD5: Seniorfest 2026


Det blev besluttet at afdelingen skal afholde en seniorfest i 2026.
Brian Emig og Ole Mølgaard Andersen blev udpeget til at stå for arrangementet.


AD6: TR-forum den 15. – 16. maj


Claus Stavad stopper på generalforsamlingen den 7. april og da han plejer at stå for planlægning af TR-forum, skal der findes en anden til at planlægge TR-forum den 15. – 16. maj.


Mogens Jensen og Carl Overgaard varetager dette.


AD7: Landsklubben


Ole Mølgaard Andersen
Virksomhedsklubberne i Nuuday har afholde det første møde i deres sparringsforum.


Til sparringsforum for virksomhedsklubberne i TDCnet, mangler Tele Øst stadig at udpege en afdelingsrepræsentant.  Der planlægges snarest mødedatoer for 2025.


Deadline for stof til Landsklubbens sommernyhedsbrev er den 21. maj.


AD8: Arbejdssituationen/SU-stof ved TDC


Ole Mølgaard Andersen
I TDCnet, Delivery & Field Service blev der gennemført en overtallighedsrunde den 4. marts. Der blev i alt nedlagt 140 stillinger, heraf blev 80 medarbejdere opsagt. Der blev opsagt 15 medlemmer fra Tele Vest, de har alle været til opfølgningsmøde i afdelingen.


Brian Emig
TDCnet har et meget presset budget i 2025. Der arbejdes løbende med at finde besparelser.


På forrige møde i SU i Delivery og Field Service spurgte medarbejder repræsentanterne ind til hvordan det går med at overholde arbejdstidsreglerne, specifikt 11 timers reglen ved planlagt overarbejde,  i gennemsnit max. 48 timers arbejde om ugen og antallet af timer på natarbejde. Ledelsen lovede at følge op på spørgsmålene.

På sidste møde SU-møde fik vi følgende status på ovenstående.
Vedr. overholdelse af 11 timers reglen har der være nogle få afvigelser, fremadrettet vil det blive fulgt nøje og strammet op på dette.
Vedr. i gennemsnit max. 48 timers arbejde om ugen er der få medarbejdere der har været over grænsen, de har fået besked om at de ikke må tage overarbejde ind til de igen er på den rette side af de 48 timer og fremadrettet vil der løbende blive holdt øje med at ingen kommer over de 48 timer.
Der er ingen medarbejdere der er over 300 timers natarbejde, er man det skal medarbejderne igennem årlige helbredstjek. Dette vil også fremadrettet blive holdt øje med.

Ved arbejde i udlandet følger medarbejderne de danske hviletidsregler og overenskomstaftaler.


Anders Knudsen
Endnu en gang har ledelsen i Nuuday Erhverv glemt orientering og inddragelse af SU, i forbindelse med en organisationsændring.


Gitte Bartholin
Arbejdspresset er meget højt i fronten i Nuuday Erhverv. Medarbejderne reagerer ofte på det store arbejdspres.
Problemet er rejst over for ledelsen og der følges op på dette.


Tobias Tolstrup
Der er blevet gennemført en større organisationsændring i fronten i Nuuday Yousee, dette er gået fint.
Der er ingen overtallighed forbundet med organisationsændringen.
Den nye SU-struktur er efterfølgende faldet på plads.


AD9: Faglige sager og forhandlinger


Ole Mølgaard Andersen
Den 27. februar blev der underskrevet en aftale om fornyelse af overenskomsterne i Nuuday og TDCnet. Aftalen lægger sig meget tæt op ad resultatet i gennembrudsforliget.

Den 27. marts afholder afdelingen TR-møde med orientering om OK25 aftalen.

Der planlægges og indkaldes til 4 medlemsmøder med orientering om OK25 aftalen.

I forbindelse med den kommende urafstemning planlægges der en ringe aften i afdelingen, hvor medlemmerne vil blive kontaktet og opfordret til at stemme.

Der planlægges en hvervningsevent i Slet i forbindelse med den kommende urafstemning.


AD10: Deltagernes runde


Mogens Jensen
Afdelingen er blevet inviteret til at deltage i generalforsamlingen i seniorklubben ved TDC, den 24. april.
Mogens Jensen deltager fra Tele Vest.


Den 8. marts afholdte de tre faglige klubber i Nordjylland et fælles heldags arrangement, hvor emnet var overgang til den 3. alder, der deltog 48 personer.
På mødet var der tre oplægsholdere fra PFA, de kom bl.a. omkring følgende emner der alle relaterer til overgangen til den 3. alder, generel økonomisk planlægning, pension – planlægning - optimering og udbetaling, personlige forhold og udvikling når man forlader arbejdsmarkedet, arv – testamente - fremtidsfuldmagt.


På sidste bestyrelsesmøde i TDC-pensionskasse blev det besluttet, at der i 2025 bliver udloddet kr. 850 millioner, heraf går der kr. 64 millioner til pensionskassens medlemmer.
Midlerne til udlodningen kommer fra pensionskassens overdækning.


Årets generalforsamling i TDC-pensionskasse afholdes den 29. april 2025, som et virtuelt møde.


Anders Knudsen
Vil det være en ide at spørge de faglige klubber om de er interesseret i at stå for et arrangement i forbindelse med 1. maj, evt. med støtte fra afdelingen til betaling af drikkevarer.

Bestyrelsen bakkede op om ideen. 
Anders Knudsen sender en forespørgsel rundt til de faglige klubber.


Claus Stavad
I forbindelse med at jeg til generalforsamlingen stopper med det faglige arbejde, vil jeg gerne afholde en afskedsreception.
Datoen for receptionen bliver den 5. maj. Mogens Jensen og Claus Stavad planlægger det praktiske.


Brian Emig
Well-beeing området er meget højt på agendaen i TDCnet AMU-regi.


AD11: Eventuelt


Husk at skrive feriedage omkring påske på kontorets feriekalender.


Referent
Ole Mølgaard Andersen

	260
	OK25
	
	
	
	OMA
	
	19/1 2024
	
	videreføres

	
	
	
	
	
	
	
	
	
	

	266
	Service pligtig afgangsalder
	
	BE/MJ
	
	28/8 2024
	
	videreføres

	
	
	
	
	
	
	
	
	
	

	269
	Udsend indkaldelse til TR-forum
	
	CS/OMA
	
	12/2 2025
	
	lukkes

	
	
	
	
	
	
	
	
	
	

	270
	Opfølg 25-40 års jubilæum
	
	OMA/LH
	
	12/2 2025
	
	lukkes

	
	
	
	
	
	
	
	
	
	

	271
	Seniorfest 2026
	
	
	OMA/BE
	
	12/3 2025
	
	

	
	
	
	
	
	
	
	
	
	

	272
	TR-forum 15. - 16. maj
	
	
	MJ/CO
	
	12/3 2025
	
	

	
	
	
	
	
	
	
	
	
	

	273
	1.maj faglige klubber
	
	
	AK
	
	12/3 2025
	
	












